paragraph_text: Kuna Konavoska je naselje u Republici Hrvatskoj, u sastavu Općine Konavle, Dubrovačko-neretvanska županija. Polazna je točka za najviši konavoski vrh Sniježnicu (1234m ). Na Kunoj se nalazi Planinarska kuća Kuna koja ujedno spada i u najjužniju planinarsku kuću u Hrvatskoj. To je bivša škola koju su članovi HPD-a Dubrovnik preuredili za planinarske potrebe nakon što su morali napustiti kuću obitelji Pavlić koju su koristili kao planinarsku kuću. Kuća ima struju, a voda je iz cisterne.